*Projekts*

LATVIJAS REPUBLIKAS MINISTRU KABINETS

2016. gada\_\_\_\_\_\_\_\_\_\_ Noteikumi Nr.\_\_\_

 Rīga (prot.Nr.\_\_ \_\_.§)

**Grozījumi Ministru kabineta 2015. gada 1. decembra noteikumos Nr.681 ”Kārtība, kādā sniedz aizsargātā lietotāja tirdzniecības pakalpojumu un atbildīgās institūcijas sniedz informāciju par aizsargātā lietotāja statusu”**

Izdoti saskaņā ar Elektroenerģijas tirgus likuma 33.1 panta otro, piekto un sesto daļu

1. Izdarīt Ministru kabineta 2015.gada 1.decembra noteikumos Nr.681 ”Kārtība, kādā sniedz aizsargātā lietotāja tirdzniecības pakalpojumu un atbildīgās institūcijas sniedz informāciju par aizsargātā lietotāja statusu” (Latvijas Vēstnesis, 2015, 247. nr.) šādus grozījumus:
	1. Izteikt nosaukumu šādā redakcijā:

“Aizsargātā lietotāja tirdzniecības pakalpojuma sniegšanas un sadales sistēmas pakalpojuma kompensēšanas kārtība”

* 1. Izteikt 1.1.apakšpunktu šādā redakcijā:

“1.1.aizsargātā lietotāja tirdzniecības pakalpojuma sniegšanas un sadales sistēmas pakalpojuma maksas kompensēšanas (turpmāk – pakalpojums) nosacījumus, finansēšanas apjomu un kārtību;.

* 1. Papildināt ar 31.punktu šādā redakcijā:

“3.1Aizsargātajiem lietotājiem, kuri izmanto sadales sistēmas, kurai pieslēgti vairāk par simts tūkstošiem lietotāju, pakalpojumus, pakalpojuma sniedzējs šo noteikumu 2. un 3.punktā minēto elektroenerģijas tirdzniecības cenu palielina par 0,01232 *euro* par vienu kilovatstundu un sadales sistēmas pakalpojuma tarifa fiksēto daļu samazina (turpmāk - sadales tarifa fiksētās daļas samazinājums) ievērojot šo noteikumu 3.2 punktā noteiktos nosacījumus.”

* 1. Papildināt ar 3.2punktu šādā redakcijā:

“3.2Pakalpojuma sniedzējs nosaka sadales tarifa fiksētās daļas samazinājumu, ievērojot šādus nosacījumus:

3.21. ja aizsargātais lietotājs viena elektroenerģijas tirdzniecības līguma ietvaros elektroenerģiju patērē vienā objektā:

3.21.1.vienfāzes pieslēgumā sadales tarifa fiksētās daļas samazinājums ir 1,24 *euro*;

3.21.2.trīsfāzu pieslēgumā, izņemot šo noteikumu 3.21.3.punktā minētajā gadījumā, sadales tarifa fiksētās daļas samazinājumu aprēķina pieslēguma vietā uzstādītā ievadaizsardzības aparāta nominālās strāvas apmēru, kas izteikts ampēros, reizinot ar 0,20 *euro*;

3.21.3.trīsfāzu pieslēgumā, ja pieslēguma vietā uzstādītā ievadaizsardzības aparāta nominālās strāvas stiprums nepārsniedz 16 ampērus sadales tarifa fiksētās daļas samazinājums ir 3,2 *euro*;

3.21.4.sadales tarifa fiksētās daļas samazinājumu aprēķinā iekļaujamais maksimālais ievadaizsardzības aparāta nominālās strāvas apmērs ir 32 ampēri;

3.22.ja aizsargātais lietotājs viena elektroenerģijas tirdzniecības līguma ietvaros elektroenerģiju lieto vairākos elektroenerģiju patērējošos objektos:

3.22.1.ja visi pieslēgumi ir vienfāzes pieslēgumi, sadales tarifa fiksētās daļas samazinājums ir 1,24 *euro*;

3.22.2.ja aizsargātajam lietotājam ir vismaz viens trīsfāzu pieslēgums, sadales tarifa fiksētās daļas samazinājumu attiecina uz trīsfāzu pieslēguma vietu ar lielāko ievadaizsardzības aparāta nominālās strāvas apmēru un sadales tarifa fiksētās daļas samazinājumu nosaka, ievērojot šo noteikumu 3.21.2. un 3.21.3. apakšpunktos minētos noteikumus:

3.22.3. sadales tarifa fiksētās daļas samazinājuma aprēķinā iekļaujamais maksimālais ievadaizsardzības aparāta nominālās strāvas apmērs ir 32 ampēri;

* 1. Izteikt 4.punktu šādā redakijā:

“4. Pakalpojuma sniedzēju izraugās Ekonomikas ministrija atbilstoši Publisko iepirkumu likumam un Elektroenerģijas tirgus likumam. Ar izraudzīto pakalpojuma sniedzēju Ekonomikas ministrija slēdz līgumu par aizsargātā lietotāja tirdzniecības pakalpojuma sniegšanu, nosakot elektroenerģijas cenu, no kuras tiks rēķināts šo noteikumu 22.3.apakšpunktā minētais kompensācijas apmērs.”

1.6.Izteikt 7. un 8.punktu šādā redakcijā:

“7. Ja vairāki aizsargātie lietotāji elektroenerģiju lieto viena elektroenerģijas tirdzniecības līguma ietvaros, tad pakalpojuma apjoms katram aizsargātajam lietotājam tiek noteikts:

7.1. atbilstoši aizsargātā lietotāja statusam ievērojot noteikumu 2. vai 3.punktā noteikto elektroenerģijas apjomu;

7.2. atbilstoši noteikumu 31.punktā noteiktam elektroenerģijas cenas palielinājumam;

7.3. piemērojot sadales tarifa fiksētās daļas samazinājumu 1,24 *euro.* Ja aizsargātais lietotājs ir daudzbērnu ģimene, tad sadales tarifa fiksētās daļas samazinājums ir 3,72 *euro*.

8.Šo noteikumu 7.punktā minētajā gadījumā elektroenerģijas lietotājs, kurš noslēdzis elektroenerģijas tirdzniecības līgumu ar pakalpojuma sniedzēju, summāri piešķirto elektroenerģijas daudzumu vai sadales tarifa fiksētās daļas kompensāciju sadala katram aizsargātajam lietotājam, ievērojot to faktisko patēriņu, un atbilstoši šo noteikumu 7.punktā noteiktajam.”

1.7.Papildināt 12.punktu aiz vārda “paziņot” ar vārdiem “elektroenerģijas sadales”.

1.8. Papildināta 13.punktu pirms vārdiem “sistēmas operators” ar vārdiem “elektroenerģijas sadales”.

1.9. Aizstāt 17.punktā vārdus “norādītajā veidā” ar vārdiem “noteiktajā kārtībā”.

1.10. Papildināt ar 17.1punktu šādā redakcijā:

“17.1Pakalpojums daudzbērnu ģimenei vai ģimenei (personai), kuras aprūpē ir bērns ar invaliditāti, vai personai ar I invaliditātes grupu, tiek nodrošināts no pieteikuma saņemšanas brīža, ja pakalpojuma sniedzējs pārbaudē konstatē pieteikuma iesniedzēja atbilstību aizsargātā lietotāja statusam.”

1.11. Papildināt ar 20.1 un 20.2 punktu šādā redakcijā:

 “20.1 Pakalpojuma sniedzējs ir tiesīgs pieprasīt no šo noteikumu 20.punktā minētās ģimenes (personas) papildus informāciju, ja tā nepieciešama, lai pārbaudīt pieteikuma iesniedzēja atbilstību aizsargātā lietotāja statusam.

20.2 Šo noteikumu 18. un 20.punktā minētā apstiprinājuma saņemšanas gadījumā pakalpojuma sniedzējs aizsargātā lietotāja statusu apstiprina no pieteikuma saņemšanas datuma kalendārā gada ietvaros, nepārsniedzot šo noteikumu 4.punktā norādītā līguma darbības termiņu.”

1.12. Papildināt 21.punktu aiz vārdiem “pakalpojuma cenu” ar vārdiem “un kompensējot pakalpojuma sniedzējam aizsargātajam lietotājam nodrošināto sadales tarifa fiksētās daļas samazinājumu šo noteikumu 3. 2punktā un 7.3.apakšpunktā noteiktajā kārtībā.”

1.13. Papildināts 22.2.apakšpunktu aiz vārda “sniegšanu” ar vārdiem “un pieskaitot aizsargātajam lietotājam nodrošinātās sadales tarifa fiksētās daļas samazinājuma apmēru šo noteikumu 3. 2punktā un 7.3.apakšpunktā noteiktajā kārtībā.”

1.14. Papildināts 22.3.apakšpunktu aiz vārda “ietvaros” ar vārdiem “un pieskaitot aizsargātajam lietotājam nodrošinātās sadales tarifa fiksētās daļas samazinājuma apmēru šo noteikumu 3. 2punktā un 7.3.apakšpunktā noteiktajā kārtībā.”

1.15. Izteikt 24.punktu šādā redakcijā:

“24. Ekonomikas ministrija nodrošina pakalpojuma sniegšanai piešķirto valsts budžeta līdzekļu izlietošanas uzraudzību. Ekonomikas ministrijai ir tiesības pieprasīt informāciju par pakalpojumu no pakalpojuma sniedzēja, elektroenerģijas sadales sistēmas operatora, pašvaldības, Pilsonības un migrācijas lietu pārvaldes un Veselības un darbspēju ekspertīzes ārstu valsts komisijas.”

1.16. Izteikt 27.punktu šādā redakcijā:

“27. Ja pastāv tiesiskie apstākļi, kas liedz šajos noteikumos noteiktajā kārtībā izvēlēties pakalpojuma sniedzēju vai izvēlētajam pakalpojuma sniedzējam sniegt pakalpojumu, pakalpojumu minēto apstākļu pastāvēšanas brīdī sniedz iepriekšējais pakalpojuma sniedzējs saskaņā ar šiem noteikumiem, vienojoties ar Ekonomikas ministriju par elektroenerģijas cenu, no kuras tiks rēķināts šo noteikumu 22.3. apakšpunktā minētais kompensācijas apmērs.”

2. Noteikumi stājas spēkā 2016.gada 1.augustā.

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

05.07.2016. 16:49

886

I.Freimane

67013229, ina.freimane@em.gov.lv;

I.Sils
67013036, ingars.sils@em.gov.lv;